Rolene Strauss kuier heerlik in Sun City saam met Mej SA se finaliste
JY LEES NOU Rolene Strauss kuier heerlik in Sun City saam met Mej SA se finaliste
Nes met al haar openbare verskynings, het die voormalige Mejuffrou Wêreld nie ‘n enkele modevoet verkeerd gesit nie.
In 2014 het Rolene Strauss op die verhoog gestaan en die kroon as nuwe Mejuffrou Suid-Afrika aanvaar. En nou, sowat drie jaar later, is sy terug in Sun City om die opwindende naweek saam met ander hoopvolle finaliste te beleef.
A post shared by Rolene Strauss (@rolenestrauss) on Mar 24, 2017 at 7:46am PDT
Rolene het vroeër die naweek 'n foto gedeel waar sy en haar man op pad is Sun City toe vir die kroningsnaweek. En nes met al haar openbare verskynings, het die voormalige Mejuffrou Wêreld nie 'n enkele modevoet verkeerd gesit nie.
A post shared by Rolene Strauss (@rolenestrauss) on Mar 24, 2017 at 10:54am PDT
Jy kon Rolene deur 'n ring trek in haar nousluitende wit broek met 'n rooi snyersbaadjie wat sy Saterdagaand gedra het.
A post shared by Rolene Strauss (@rolenestrauss) on Mar 25, 2017 at 1:14am PDT
Die nuwe ma het ewe mooi gelyk in 'n helderblou eenstukpak en by die foto geskryf dit voel vir haar 'nes die goeie ou dae' om terug by Sun City te wees en die Mejuffrou Suid-Afrika onderhoude en kleedrepitisies te sien. Hierop het haar man, D'Niel, glo geantwoord 'Wat bedoel jy? Nou is die goeie ou dae!'"
A post shared by Rolene Strauss (@rolenestrauss) on Mar 25, 2017 at 4:59am PDT
Rolene se laaste uitrusting Saterdagaand was 'n swart eenstuk en baadjie.
A post shared by Rolene Strauss (@rolenestrauss) on Mar 25, 2017 at 10:52am PDT
Sy het ook verklap dat sy deur die loop van die naweek haar tuisdorp, Volksrust, besoek het vir 'n troue en daarna terug Sun City toe is vir die kroning Sondagaand.
A post shared by Rolene Strauss (@rolenestrauss) on Mar 26, 2017 at 2:09am PDT
Die twaalf finaliste wat Sondagaand meeding om die kroon is Adè van Heerden (25), Boipelo Mabe (23), Iman Mkwanazi (26), Nompumelelo Mampholo (20), Shelbe Pretorius (23), Demi-Leigh Nel-Peters (21), Odirile Sepeng (23), Priyeshka Lutchman (24), Shané Naidoo (24), Kayla Malherbe (21), Nicole van Niekerk (26) en Yuta Raubenheimer (25).
A post shared by Universal Beauty (@universal__beauty) on Mar 26, 2017 at 6:18am PDT
Mej. Suid-Afrika word Sondag van 17:00 regstreeks op Mzansi Magic (kanaal 161) en M-Net (kanaal 101) uitgesaai. Die wenner word omstreeks 20:00 gekroon.